Diari Oficial de la Generalitat Valenciana


Sumari del DOGV 5383, del 08-11-2006 (2006/11281)

Bases específiques que han de regir la convocatòria per a cobrir en propietat una plaça d'enginyer tècnic industrial.
---------------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11781


Data del document
:   28-09-2006

Organisme emissor
:   Ajuntament d'Aldaia

Tipus de document
:   Correcció d'errades

Descriptors 

:   * Aldaia
    * enginyer
    * administració local
    * concurs administratiu

Bases específiques que han de regir la convocatòria per a cobrir en propietat una plaça d'enginyer tècnic industrial. [2006/S11930]  
La Junta de Govern Local en sessió celebrada el 26 de setembre de 2006, va adoptar l'acord que es transcriu literalment:  
«Bases específiques que han de regir la convocatòria per a cobrir en propietat una plaça d'enginyer tècnic industrial.  
La Junta de Govern Local de l'Ajuntament d'Aldaia en sessió celebrada el dia 2 de maig de 2006, va aprovar l'oferta d'ocupació de l'Ajuntament d'Aldaia per a l'any 2006. Publicada en el Diari Oficial de la Generalitat, de data 2 de juny de 2006, número 5.272, pàgina 20939.  
Vista l'acta de la Mesa General de Negociació de data 13 de setembre del 2006.  
Per tot això en virtut de les atribucions que conferixen l'article 21.1.h) i g), de la Llei 7/1985, de 2 d'abril, modificada per Llei 11/1999, de 21 d'abril i l'article 41 en els seus apartats 14, 25 i 27 del Reglament d'Organització, Funcionament i Règim Jurídic de les Entitats Locals, aprovat per Reial Decret 2.568/1986, de 28 de novembre, i la Resolució de l'Alcaldia número 924/2003, de 26 de juny, per la que es delega en la Comissió de Govern la facultat d'aprovació de les bases de processos selectius.  
La Junta de Govern Local acorda:  
Primer. Aprovar les bases per a la provisió d'una plaça d'enginyer tècnic industrial, que a continuació es transcriuen:  
Bases específiques que han de regir la convocatòria per a cobrir en propietat una plaça d'enginyer tècnic industrial.  
Base primera. Normes supletòries  
En tot el que no està previst en estes bases, caldrà ajustar-se al que preveu el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i carrera administrativa del personal comprés en l'àmbit d'aplicació de la Llei de Funció Pública Valenciana, el Reial Decret 364/1995, de 10 de març, pel que s'aprova el Reglament General d'Ingrés del Personal al Servici de l'administració de l'Estat, així com la normativa de caràcter general d'aplicació.  
Estes bases específiques es regixen en el no previst en les mateixes per les bases generals aprovades per Comissió de Govern de l'Ajuntament d'Aldaia de data 26 de març de 2002, publicades en el Diari Oficial de la Generalitat, de data 23 d'abril del 2002, número 4.234.  
Base segona. Requisits específics. Número i característiques dels llocs convocats  
Denominació: enginyer tècnic industrial.  
Àrea: Urbanisme i Medi Ambient.   
Departament: Indústria i Servicis.   
Nombre de places: una.  
Naturalesa: personal funcionari.  
Escala: administració especial.   
Subescala: tècnica.  
Classe: tècnics mitjans.  
Branca: Indústria.  
Grup: B.  
Retribucions: CD 22, CE 15, A, segons catàleg de la valoració actual o la que en el seu dia es trobe vigent.  
Titulació exigida: enginyer tècnic industrial.  
Sistema selectiu: oposició lliure.  
Drets d'examen: els establits en les ordenances fiscals vigents en l'Ajuntament d'Aldaia en el moment de la publicació de l'extracte de la convocatòria en el Boletín Oficial del Estado.  
Base tercera. Presentació d'instàncies i documentació annexa  
Les instàncies sol·licitant formar part en la present convocatòria es dirigiran a l'alcaldessa-presidenta de l'Ajuntament d'Aldaia, i es podrà utilitzar la instància model que figura com a annex I.  
Les instàncies es presentaran en el Registre General o en la forma que determina l'article 38.4 de la Llei 30/1984, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir del dia següent de la publicació de l'extracte d'esta convocatòria en el Boletín Oficial del Estado.  
En les instàncies per a formar part en esta convocatòria, els aspirants hauran de manifestar que reunixen tots i cada un dels requisits exigits en estes bases.  
Les bases es trobaran a disposició dels interessats en les dependències municipals.  
Base quarta. Admissió dels aspirants  
Per a ser admesos a l'oposició, bastarà que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies, així com el justificant d'haver abonat els drets d'examen.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. La dita resolució es publicarà en el Diari Oficial de la Generalitat i en el tauler d'edictes de l'Ajuntament, concedint-se un termini de 10 dies per a l'esmena de defectes pels aspirants exclosos. No obstant, els errors de fet podran esmenar-se en qualsevol moment, d'ofici o a petició de l'interessat.  
Transcorregut este termini, sense que es formule reclamació, s'entendran definitives les llistes, i l'Alcaldia resoldrà les reclamacions presentades.  
En la resolució per la qual s'aproven les llistes, es determinarà el lloc, data i hora de l'inici de les proves de l'oposició. Els opositors seran convocats per a cada exercici en crida única, excepte casos de força major degudament justificats, i apreciats lliurement pel tribunal. Les crides per als successius exercicis les farà públiques el tribunal en el tauler d'edictes de l'Ajuntament.  
Base quinta. Composició tribunal  
El tribunal estarà compost pels següents membres.  
Presidenta titular: l'alcaldessa presidenta o regidor de l'Ajuntament en qui delegue amb el seu respectiu suplent.  
Secretària titular: la secretària de l'Ajuntament o un funcionari de la mateixa titulació o superior a la requerida amb el seu respectiu suplent.  
Vocals:  
Un funcionari de carrera de la mateixa titulació o superior a la requerida i qualificació professional designat per l'Alcaldia amb el seu respectiu suplent.  
Un funcionari de carrera de la mateixa titulació o superior a la requerida i qualificació professional designat per l'Alcaldia amb el seu respectiu suplent.  
Un funcionari de carrera de la mateixa titulació o superior a la requerida i qualificació professional designat per l'Alcaldia amb el seu respectiu suplent.  
Un representant de l'administració del Consell de la Generalitat Valenciana, amb titulació igual o superior a la requerida per a la plaça que es convoca, amb el seu respectiu suplent.  
Un funcionari de carrera de la mateixa titulació o superior, designat per les organitzacions sindicals amb representació en la Mesa General de Negociació, amb el seu respectiu suplent.  
El tribunal no podrà constituir-se ni actuar sense l'assistència de més de la mitat dels seus membres, titulars o suplents indistintament. Els vocals hauran de posseir una titulació igual o superior a l'exigida per a l'accés a la plaça convocada.  
Els membres del tribunal hauran d'abstindre's d'intervindre, i ho notificaran a l'autoritat convocant, i podran ser recusats quan concórreguen circumstàncies previstes en l'article 28 de la Llei de Règim Jurídic de les Administracions Públiques i de Procediment Administratiu Comú de 26 de novembre de 1992.  
Base sexta. Descripció de les proves i sistema d'avaluació  
Fase oposició  
Primer exercici: exercici obligatori i eliminatori.  
Preguntes breus.  
Consistirà a contestar per escrit 10 preguntes curtes de resposta breu, de les quals tres hauran de pertànyer al grup de matèries comunes i la resta al grup de matèries específiques del temari annex, en un temps mínim d'1 hora i 2 hores com a màxim.  
L'exercici es qualificarà de 0 a 10 punts, sent necessari obtindre una puntuació mínima de 5 punts.  
Segon exercici: exercici obligatori i eliminatori.  
Memòria.  
Consistirà en l'elaboració d'una memòria i projecte de prescripcions tècniques que versarà sobre la segona part del temari annex. Per al desenvolupament de l'exercici, el tribunal podrà facilitar material tècnic i/o de suport. La duració serà de 2 hores com a mínim i 4 hores com a màxim i serà fixada prèviament pel tribunal.  
L'exercici es qualificarà de 0 a 10 punts, sent necessari obtindre una puntuació mínima de 5 punts.  
Posteriorment el tribunal podrà mantindre una entrevista amb els aspirants que aclarisca determinats extrems dels exercicis efectuats. Este apartat no podrà superar el 20% de la qualificació final.  
Tercer exercici: exercici obligatori i no eliminatori.  
Valencià.  
Consistirà en la traducció d'un text del valencià al castellà i un altre text del castellà al valencià proposats pel Tribunal. La duració màxima d'este exercici serà d'1 hora. Este exercici serà qualificat entre 0 i 2 punts.  
Finalitzades les proves selectives, els tribunals faran pública, en el tauler d'edictes i en el lloc o llocs de celebració de l'últim exercici, la relació d'aspirants aprovats, per orde de puntuació final obtinguda, en nombre no superior al de places convocades.  
Base setena. Recursos  
Contra les presents bases els interessats podran interposar els recursos establits en la base dènou de les bases generals.  
Annex II  
Matèries comunes  
Tema 1. La Constitució Espanyola de 1978. Principis generals.   
Tema 2. Drets i deures constitucionals dels espanyols.  
Tema 3. Organització territorial de l'estat.  
Tema 4. Els estatuts d'autonomia: el seu significat. L'Estatut d'Autonomia de la Comunitat Valenciana. Estructura i institucions bàsiques.  
Tema 5. L'administració pública en l'ordenament espanyol.  
Tema 6. L'acte administratiu. Principis generals del procediment administratiu.   
Tema 7. Fases del procediment administratiu general.  
Tema 8. El municipi. El terme municipal. La població. L'empadronament.  
Tema 9. Organització municipal. Competències.  
Tema 10. Els contractes administratius.  
Tema 11. Hisendes locals. Classificació dels ingressos. Ordenances fiscals.   
Tema 12. Règim jurídic de la despesa pública local.  
Matèries específiques  
Tema 13. Activitats qualificades. Normativa vigent. Tramitació de llicències d'activitats. Directrius per a la redacció dels projectes que acompanyen a les sol·licituds de llicències d'activitats qualificades i inspecció. Ordenança reguladora d'activitats subjectes a llicència municipal.  
Tema 14. Nomenclàtor d'activitats molestes, insalubres, nocives i perilloses. Delegació d'activitats qualificades en les entitats locals.  
Tema 15. Activitats exemptes de qualificació. Normativa vigent. Tramitació de llicències. Infraccions i sancions.  
Tema 16. Espectacles, establiments públics i activitats recreatives. Normativa vigent. Catàleg d'espectacles, establiments públics i activitats recreatives i registres d'empreses. Procediment de fixació de l'aforament dels locals i establiments.  
Tema 17. Espectacles, establiments públics i activitats recreatives. Directrius per a la redacció de projectes tècnics i criteris d'aplicació de la normativa. Llicència d'obres i llicència d'obertura. Competències de la Generalitat Valenciana i dels ajuntaments. Horaris. Infraccions i sancions.  
Tema 18. Espectacles i activitats recreatives en instal·lacions eventuals, portàtils o desmuntables. Normativa reguladora, procediments i memòries tècniques que acompanyen a les sol·licituds.  
Tema 19. Regulació dels establiments hotelers de la Comunitat Valenciana. Requisits mínims d'infraestructura en allotjaments turístics.  
Tema 20. Piscines d'ús col·lectiu i parcs aquàtics. Normativa vigent d'aplicació. Tramitació de les llicències. Infraccions i sancions.  
Tema 21. Impacte ambiental. Normativa vigent. Avaluació d'impacte ambiental. Estudi d'impacte ambiental. Procediment per a la seua tramitació.  
Tema 22. Prevenció i control integrats de la contaminació.  
Tema 23. Protecció del medi ambient. Contaminació atmosfèrica. Fonts de contaminació. Anàlisi i mesures de la contaminació.  
Tema 24. Protecció del medi ambient. Contaminació per efluents líquids.  
Tema 25. Classificació de les aigües contaminades. Indicadors de les aigües contaminades. Indicadors de la contaminació. Control i autorització d'abocaments. Normativa vigent.  
Tema 26. Normativa reguladora de les mesures de prevenció i control de la legionel·losi a la Comunitat Valenciana.  
Tema 27. Residus sòlids urbans. Normativa vigent. Classificació dels residus. Organització i competència. Productors, posseïdors i gestors dels residus. Arreplega i tractament.  
Tema 28. Instal·lacions de calefacció i aigua calenta sanitària. Normativa, reglaments i instruccions tècniques. Procediment de legalització de les instal·lacions.  
Tema 29. Contaminació acústica. Normativa vigent.  
Tema 30. Conceptes bàsics de so. Naturals del so. La pressió sonora i el decibel. Propietats físiques del so. Directivitat d'una font sonora. Mesura de pressió, intensitat i potència. Reflexió, absorció i difracció. Campos sonors. Suma i resta de fonts sonores. Mesurament i instruments de mesura acústica.  
Tema 31. Norma bàsica de l'edificació. NBECA.88. Condicions acústiques dels edificis.   
Tema 32. Abastiment d'aigua potable. Regulació i emmagatzemament. Distribució. Tipus de xarxes. Elements integrants i detalls constructius.  
Tema 33. Abastiment d'aigua potable. Captació, conducció i tractaments.  
Tema 34. Clavegueram i evacuació d'aigües usades. Disseny, traçat i tipologia. Sistemes de clavegueram. Elements integrants i detalls constructius.  
Tema 35. Enllumenat públic. Dades bàsiques i condicionaments generals. Il·luminació de vies, fonts de llum, sistemes de sustentació i detalls constructius, optimització energètica de les xarxes i disposició dels punts de llum.  
Tema 36. Enllumenat públic. Instal·lacions i normativa reguladora. El projecte d'instal·lació d'enllumenat públic, parts, aprovació i execució. Tramitació i autorització per a la posada en servici de la instal·lació.  
Tema 37. Tarifes elèctriques. Tipus compensació de l'energia reactiva.  
Tema 38. Distribució d'energia elèctrica: disseny, traçat i tipologia de la xarxa de subministrament. Elements integrants i detalls constructius.  
Tema 39. Activitats de transport, distribució i comercialització, subministrament i procediments d'autorització d'instal·lacions d'energia elèctrica.  
Tema 40. Tramitació d'una cessió de domini d'instal·lacions de centres i línies a l'empresa elèctrica.  
Tema 41. Reglament Electrotècnic de Baixa Tensió i Instruccions Tècniques Complementàries. Guies tècniques.  
Tema 42. Norma bàsica de l'edificació. NBECPI/96. Condicions de protecció contra incendis en els edificis.  
Tema 43. Manipulació i ús d'artificis en la realització d'espectacles públics de focs artificials. Normativa, procediment d'obtenció de permisos.  
Tema 44. Procediment per a la posada en funcionament d'indústries i instal·lacions industrials. Contingut mínim de projectes industrials i instal·lacions industrials.  
Tema 45. Disposicions mínimes de seguretat i salut en els llocs de treball.  
Tema 46. Disposicions mínimes de seguretat i salut en les obres de construcció. L'estudi de la seguretat i salut. Obligatorietat i contingut.  
Tema 47. Instal·lacions elèctriques en baixa tensió en locals de pública concurrència.   
Tema 48. Instal·lacions d'enllaç (instal·lacions elèctriques en baixa tensió).  
Tema 49. Instal·lacions d'emmagatzemament i subministrament de gasos liquats del petroli. Normativa, reglaments i instruccions tècniques. Procediment de legalització de les instal·lacions.  
Tema 50. Reglament d'aparells de manutenció dels mateixos. Normativa sobre grues torre i aparells elevadors en obra.  
Tema 51. Legislació urbanística de la Comunitat Valenciana. Classificació i qualificació del sòl. Instruments i disposicions de l'ordenació urbanística.  
Tema 52. Règim del sòl no urbanitzable. Categories. Drets i deures dels propietaris. Execució d'obres públiques. Autoritzacions prèvies. Declaracions d'interés comunitari.  
Tema 53. El Pla General d'Ordenació Urbana d'Aldaia. Divisió del territori en zones de qualificació urbanística. Concepte i classificació dels usos.  
Tema 54. Disciplina d'activitats. Infraccions i sancions. Responsabilitats. Procediments i competències.  
Tema 55. Projectes d'urbanització. Contingut mínim. Execució i recepció de les obres.  
Tema 56. Els programes d'actuació i els projectes d'urbanització segons la Llei Reguladora de l'Activitat Urbanística de la Comunitat Valenciana. Contingut i procediment d'aprovació. Causes de retaxació de càrregues.  
Tema 57. Els projectes d'obres municipals. Elaboració. Contingut. Normes de presentació dels projectes. El contracte d'obres. Actuacions preparatòries. Formes d'adjudicació. La subhasta. Els plecs de condicions administratives generals. Els plecs de prescripcions tècniques particulars.  
Tema 58. La gestió dels servicis públics municipals. Modalitats de contractació. Actuacions preparatòries. Execució, modificació i extinció dels contractes de gestió dels servicis públics.  
Tema 59. La gestió dels servicis públics municipals per mitjà de concessió. Règim jurídic.  
Tema 60. Antenes de telefonia mòbil. Règim jurídic. Competències.  
Segon. Aprovar la convocatòria per a la provisió d'una plaça d'enginyer tècnic industrial. Els efectes de la qual queden demorats a la data de publicació del present acord en el Diari Oficial de la Generalitat.  
Tercer. Que s'execute en forma legal, facultant a l'Alcaldia la resolució de tots els actes es que deriven de l'execució del present acord, incloent els possibles recursos que es puguen formular contra el mateix.»  
Aldaia, 28 de setembre de 2006.. L'alcaldessa: Desemparats Navarro i Prósper.